Anatot

Anatot (hebraisk: ) er navnet på en israelittisk by i oldtiden innenfor området til Benjamins stamme og som tilhørte prestene. Den er hovedsakelig nevnt som fødestedet for profeten Jeremia. Anatot var stor nok til at den hadde mur rundt seg og med en viss styrke, liggende på en bred åsrygg og med utsikt over Jordandalen og den nordlige delen av Dødehavet. Den lå rundt 5 km nordøst for Jerusalem.«Anathoth», Bibel History Moderne forskning ved blant annet Edward Robinson har identifisert den historiske byen med dagens palestinske sted 'Anata som har rundt 9 600 beboere (2006).Projected Mid -Year Population for Jerusalem Governorate by Locality 2004- 2006   , Palestinian Central Bureau of Statistics. Den moderne israelske bosetningen Anatot, også kjent som Almon, på Vestbredden ved Jerusalem, er oppkalt etter den historiske byen.

 Historisk by 
I henhold til den bibelske tradisjonen har Anatot navnet og sin historie ved at den er en av de byene som ble gitt til «Arons etterkommere, prestene». I henhold til Josvas bok i den hebraiske Bibelen (det gamle testamente): «Fra Benjamins stamme fikk de Gibeon og Geba med beitemarker, Anatot og Almon med beitemarker, i alt fire byer. Til sammen fikk Arons etterkommere, prestene, tretten byer med beitemarker som hørte til.» Nettbibelen: Josvas bok 21:17-19Smith, William red. (1863): A dictionary of the Bible: comprising its antiquities, biography, geography, and natural history. 3. Little, Brown, and Co. s. lxviii. Ettersom israelittene ikke ofte endret navnene på byene i Kanaan etter at de kom dit, kan navnet på denne byen, Anatot, ha vært avledet fra en kanaanittisk gudinne, ‘Anat, en datter av El i kanaanittisk mytologi. Imidlertid er det også oppgitt som navnet til en israelittisk person i Første Krønikebok og Nehemjas bok.Nettbibelen: Første Krønikebok 7:8; Nehemjas bok 10:19 Navnets opprinnelse er således usikkert,«6068. Anathoth», Biblesuite men om det er et kvinnenavn, kan det være i betydningen «(ana)ie; kvinne av Tot», eller «hjemmet/hjertet/arnen til Tots kvinne.»

Anatot er også nevnt som fødestedet til Abieser fra Anatot, en av kong Davids trofaste tretti,Nettbibelen: Andre Samuelsbok 23:27 og Jehu, en annen av de tretti.Nettbibelen: Første Krønikebok 12:3 Den er kanskje best som fødestedet til profeten Jeremia.Nettbibelen: Jeremias bok 1:1; 29:27; 32:7-9 Ikke desto mindre avleverte han en profeti om prøvelser ved sverdet og ved hungersdød for beboerne i Anatot om de gikk imot ham:Nettbibelen: Jeremias bok 11:21-23 «De unge mennene skal dø for sverd, sønnene og døtrene deres skal dø av sult.»

Anatot fikk derimot sine prøvelser og store lidelser fra hæren til Sankerib av Assyria, og kun 128 menn kom tilbake fra det babylonske fangenskap.Nettbibelen: Nehemjas bok 7:27

 Referanser 

Kategori:Bibelske steder
Kategori:Josvas bok
Kategori:Andre Samuelsbok
Kategori:Jeremias bok
Kategori:Nehemjas bok
Kategori:Guvernementet Jerusalem